Drammen stasjon

Drammen stasjon er en togstasjon som ble åpnet i 1866 da Randsfjordbanen ble tatt i bruk. Stasjonen ligger i Drammen kommune i Buskerud fylke og er en av de største i den utvidede Oslo-regionen, og har en del trafikk. Ved Drammen stasjon møtes Drammenbanen som går nordover til Oslo, Vestfoldbanen som går sydover, og Sørlandsbanen som går vestover og har tilkobling til Randsfjordbanen og videre til Bergensbanen. Strekningen til Hokksund langs Sørlandsbanen var opprinnelig del av Randsfjordbanen. Nybyen godsterminal er tilknyttet stasjonen via et sidespor. Stasjonsbygningen (nå kalt Bygg A) ble først bygget i to etasjer, men ble utvidet med en tredje etasje i 1926. Videre ble det bygget en ny kontor og ekspedisjonsbygning, kalt bygg B, som sto ferdig i 1977. I 2011 og 2025 gjennomgikk Drammen stasjon en omfattende ombygging og rehabilitering. Stasjonen har sykkelhotell som er tilgjengelig hele døgnet med plass til 244 sykler. Knutepunkt På grunn av tilkoblingene til alle de ulike jernbanestrekningene er stasjonen i dag et naturlig sted for overganger hvor reisende kan bytte mellom Intercity-togene på Vestfoldbanen og fjerntogene til Kristiansand/Stavanger og fjerntogene Bergen. Linjer og ruter Bildegalleri Referanser Litteratur Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 202-203. ISBN 82-90286-28-7. CS1-vedlikehold: Flere navn: forfatterliste (link) Dahl, Aasmund, red. (1988). NSBs bygningsregistrering: Drammen distrikt: Drammenbanen. NSB Arkitektkontoret. s. 291–316. Eksterne lenker (en) Drammen stasjon – kategori av bilder, video eller lyd på Commons (no) Bane NORs informasjonsside om Drammen stasjon (no) Drammen stasjon i Norsk Jernbaneklubbs stasjonsdatabase (no) Norsk Jernbaneklubbs stasjonsdatabase: Randsfjordbanen (no) Norsk Jernbaneklubbs stasjonsdatabase: Drammenbanen (no) Norsk Jernbaneklubbs stasjonsdatabase: Vestfoldbanen (no) Drammen stasjon på Togkart